पाएं अपने शहर की ताज़ा ख़बरें और फ्री ई-पेपरडाउनलोड करें
नगर पालिका ने शहर में दो स्थानों पर बिना स्वीकृति चल रहे निर्माण कार्य को बंद कराया है। साथ ही रोक के बावजूद चल रहे एक कार्यस्थल से आरसीसी की मिक्सर मशीन जब्त की है, जबकि दूसरे कार्यस्थल से निर्माण सामग्री जब्त की है। शहर के वार्ड 22 में 100 गुणा 100 भूखंड पर नगर पालिका से स्वीकृति लिए बगैर अवैध निर्माण किया जा रहा था।भूखंड के मालिक को नगर पालिका ने 15 मार्च को नोटिस देकर निर्माण कार्य को बंद करवाया था। साथ ही, नोटिस देकर भूखंड के दस्तावेज पेश करने के लिए कहा था, लेकिन भूखंड मालिक ने नाेटिस की परवाह नहीं की और कार्यालय में कोई दस्तावेज अब तक पेश नहीं किए। अलबत्ता, शनिवार का अवकाश और वीकेंड कर्फ्यू देखकर निर्माणाधीन भूखंड पर आरसीसी की छत डालने का कार्य शुरू कर दिया।
इसकी जानकारी नगर पालिका प्रशासन को मिली। इस पर ईओ महिमा डांगी ने तत्काल कार्रवाई करने के लिए टीम एक्टिव कर दी। ईओं के साथ अतिक्रमण निरोधक प्रभारी केसरलाल वर्मा, कैशियर जेपी शर्मा, पालिकाकार्मिकों और एएसआई जयसिंह के साथ पुलिस जाब्ता को साथ लेकर निर्माणस्थल पर पहुंच गई।वहां रोक के आदेश के बावजूद आरसीसी की छत डालने का कार्य किया जा रहा था। जिसको बंद कराकर मिक्सर मशीन जब्त कर ली। ईओ डांगी ने बताया कि इसके अलावा शुक्रवार रात को नगर पालिका कार्यालय के पीछे एक भूखंड पर नींवें खोदकर निर्माण कार्य करने की तैयारी की जा रही थी।इस पर अतिक्रमण निरोधक दस्ते ने भेजकर काम रुकवाया। वहां से पत्थर जब्त कर लिए गए। साथ ही भूखंड मालिक से भूखंड के दस्तावेज पेश कर निर्माण स्वीकृति लेने के बाद ही कार्य करने के लिए कहा है।
सरकारी भूमि से हटेंगे अवैध निर्माण ईओ महिमा डांगी ने बताया कि सरकारी भूमि पर किए अतिक्रमण को चिन्हित करने के लिए अतिक्रमण निरोधक प्रभारी केसरलाल वर्मा और भूमि शाखा को निर्देश दे दिए हैं। पूरे नगरपालिका क्षेत्र में अतिक्रमण और अवैध निर्माण चिन्हित किए जा रहे हैं। इसके बाद अभियान चलाकर सभी अतिक्रमण को एकमुश्त हटाने की कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn